ROMÂNIA   		                               	                              APROBAT : 
JUDEŢUL TIMIŞ                                                                     	                      PRIMAR,
MUNICIPIUL TIMIŞOARA                                                              Nicolae Robu
Nr. SC2015-18240 din 15.07.2015






R E F E R A T,

privind aprobarea dobândirii de către Municipiul Timişoara, a terenului ce face obiectul renunţării la dreptul de proprietate de către 
                                    S.C. INCANTO ITALAGRICOLA S.R.L.


	Având în vedere adresa nr.SC2015-18240 din 08.07.2015, înregistrată la Primăria Municipiului Timişoara, de către S.C. INCANTO ITALAGRICOLA S.R.L.-Timişoara, cu sediul în Timişoara str.V. Alecsandri nr.7, ap.25, reprezentată de către Giovanardi Franco, în calitate de administrator, prin care ne înştiinţează că, renunţă la dreptul de proprietate asupra imobilului-teren, situat Timişoara, înscris în, C.F. nr.439786-Timişoara, în suprafaţă de 4178 m.p., reprezentând teren intravilan pentru drum ;
Având în vedere, “Declaraţia de renunţare la dreptul de proprietate” autentificată cu nr.2910 din 12.06.2015, la Societatea Profesională Notarială ”Românu”, de către Notar Public, Românu Silvia, prin care proprietarul tabular al imobilului-teren menţionat mai sus, reprezentat de către Giovanardi Franco, declară că, renunţă la dreptul de proprietate asupra acestuia. Totodată declară că, imobilul-teren, nu este grevat de sarcini sau servituţi ;
	În conformitate cu prevederile art.562, alin.2 din Codul Civil, în Cartea Funciară nr.439786-Timişoara, a fost notată declaraţia de renunţare la dreptul de proprietate, de către S.C. Incanto Italagricola S.R.L ;
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
	Având în vedere cele menţionate mai sus şi faptul că, din declaraţia proprietarului şi extrasul de Carte Funciară, rezultă că, destinaţia imobilului-teren, “este pentru drum”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate public :

      PROPUNEM :

Emiterea de către Consiliul Local al Municipiului Timişoara, a unei hotărâri, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara, înscris în C.F. nr.439786-Timişoara, în suprafaţă de 4178 m.p., care face obiectul renunţării la dreptul de proprietate, de către S.C. Incanto Italagricola S.R.L.-Timişoara şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum.
 
        ADMINISTRATOR PUBLIC,		         	                       SECRETAR,
	     Sorin-Iacob Drăgoi					             Ioan Cojocari





     DIRECTOR URBANISM,                                SERVICIUL BANCA DE DATE  
URBANE şi CADASTRU,
             Emilian-Sorin Ciurariu			                     Dan Robescu      





       DIRECTOR D.C.T.D.D.,                               BIROUL CLĂDIRI şi TERENURI,                                                          
	    Laura Koszegi                                                        Călin-Nicuşor Pîrva  





									           CONSILIER,

									          Ilie Dumbravă			             	 
    




                                                                            AVIZAT:
                                                Serviciul Juridic,  

